ຮອງປະທານາທິບໍດີ ສະຫະລັດ ທ່ານ Biden ຈະຢ້ຽມຢາມ ຢູເຄຣນ 
ຮອງ​ປະທານາທິບໍດີ Joe Biden ​​​ເດີນທາງຈາກ ນະຄອນຫຼວງວໍ​ຊິງ​ຕັນ ​ເພື່ອຢ້ຽມຢາມ ຕ່າງປະເທດ​ ເປັນ​ເວລາ​ຫ້າ​ມື້ ຮວມທັງຢູ​ເຄຣນ ນຳດ້ວຍ.
ຮອງປະທານາທິບໍດີ ສະຫະລັດ ທ່ານ Joe Biden ໄດ້ເດີນ ທາງອອກຈາກ ນະຄອນຫລວງ ວໍຊິງຕັນ ເພື່ອຢ້ຽມຢາມຕ່າງ ປະເທດເປັນເວລາຫ້າມື້ ທີ່ຈະຮວມທັງການສົນທະນາຫາລື ກັບຜູ້ນຳຢູເຄຣນ ໃນທ້າຍອາທິດນີ້ ເຈົ້າໜ້າທີ່ຂັ້ນສູງປະຈຳທຳນຽບຂາວຄົນນຶ່ງ ກ່າວວ່າ ທ່ານ Biden ໃນວັນສຸກຈະມາເຖິງນີ້ ຈະກ່າວເຖິງຄວາມເປັນຫ່ວງ ຂອງສະຫະລັດ ກ່ຽວກັບ “ການລະ ເມີດທີ່ຍັງດຳເນີນຢູ່ຕໍ່ມາ ຂອງຣັດເຊຍ ໃນຂໍ້ຕົກລົງ ທີ່ນະຄອນ Minsk ເມື່ອວັນທີ 5 ເດືອນກັນຍາຜ່ານມາ ກັບຢູເຄຣນ ” ການຕົກລົງດັ່ງກ່າວໄດ້ ຮ້ອງໃຫ້ມີການຢຸດຍິງ ລະຫວ່າງ Kyivແລະພວກກະບົດແບ່ງແຍກດິນແດນນິຍົມຣັດເຊຍ ທຳນຽບຂາວ ກ່າວວ່າ ຣັດເຊຍ ບໍ່ໄດ້ເອົາບາດກ້າວທີ່ມີຄວາມໝາຍໃດໆ ເພື່ອຈັດຕັ້ງປະຕິ ບັດ ຂໍ້ຜູກມັດຂອງຕົນ ພາຍໃຕ້ຂໍ້ຕົກລົງນະຄອນ Minsk ເຊັນວ່າ ຍ້າຍກອງທະຫານທັງໝົດອອກຈາກ ຢູເຄຣນ ແລະຢຸດເຊົາການລັ່ງໄຫລຂອງທະຫານຮັບຈ້າງ ອາວຸດຕ່າງໆ ແລະອຸບປະກອນ ຂ້າມຊາຍແດນເຂົ້າໄປໃນຢູ ເຄຣນ ສະຫະລັດ ກ່າວວ່າ ມົສກູ ຍັງບໍ່ ອະນຸຍາດໃຫ້ຜູ້ສັງເກດການນາໆຊາດ ເຂົ້າໄປຕິດຕາມເບິ່ງບໍລິເວນຊາຍແດນນາໆຊາດ ລະຫວ່າງຣັດເຊຍແລະຢູເຄຣນ ໃນຂະນະທີ່ຢູ່ໃນຢູເຄຣນນັ້ນ ທ່ານ Biden ຈະເປັນ ປະ ທານກອງປະຊຸມໂຕະ ມົນ ເພື່ອສົນທະນາຫາລືກ່ຽວກັບການຕໍ່ຕ້ານສໍ້ລາດບັງຫລວງ ແລະການປົກຄອງດ້ວຍຕົວບົດກົດໝາຍ ການເດີນທາງຂອງ ທ່ານ Biden ຍັງຈະຮວມທັງການຢຸດແວທີ່ Morocco ແລະ Turkey ນຳດ້ວຍ